સોળમી લોકસભાની ચૂંટણીના પાંચમા તબક્કામાં ૧૨ રાજ્યોની ૧૨૧ બેઠકો માટે ગઈ કાલે યોજાયેલા મતદાનમાં પણ અગાઉની માફક ઊંચી ટકાવારી જોવા મળી હતી. ઓડિશા અને પશ્ચિમ બંગમાં બમ્પર પ્રમાણમાં મતદાન થયું હતું જ્યારે મહારાષ્ટ્રમાં મતદાનની ગતિ ધીમી રહી હતી. બિહાર, ઓડિશા, ઝારખંડ અને ઉત્તર પ્રદેશમાં હિંસાની કેટલીક ઘટનાઓને બાદ કરતાં મતદાન શાંતિપૂર્ણ રહ્યું હતું. છત્તીસગઢમાં નક્સલવાદીઓએ કરેલા વિસ્ફોટમાં ત્રણ સલામતી રક્ષકો સહિત ચાર લોકો ઘવાયા હતા.